**A Rendőrségi Oktatási és Kiképző Központ igazgatója**

a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) alapján

**rendvédelmi igazgatási szolgálati jogviszonyba**

az alábbi munkakör betöltésére vár jelentkezőket:

##### főügyintéző (oktatási)

Munkarend: vezényléses

Szolgálati hely: Rendőrségi Oktatási és Kiképző Központ Rendőrképző Akadémia Járőrképző Tagozat (Adyliget) Alapozó Ismereti Osztály (cím: 2090 Remeteszőlős, Nagykovácsi út 3.)

Bérezés: A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 288/R §., 288/S. § és 288/T. §-ai alapján, valamint a 12. melléklet szerint „E” munkaköri kategória.

A munkakör betöltésének feltételei:

* felsőfokú angol nyelvtanári végzettség
* egészségügyi alkalmassági vizsgálaton való megfelelés
* felhasználói szintű számítógépes ismeret (MS Office irodai alkalmazások)
* a koronavírus elleni védőoltásnak az állami és önkormányzati intézményeknél foglalkoztatottak által történő kötelező igénybevételéről szóló 599/2021. (X. 28.) Korm. rendelet 2/A. § (1) bekezdésében foglaltak alapján 2021. december 15. napjától - a Korm. rendelet szerinti mentesítés kivételével - nem hozható létre új foglalkoztatási jogviszonya rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény hatálya alá tartozó szervnél olyan személlyel, aki a védőoltást (kétdózisú oltóanyag esetén mindkét dózist) nem vette fel.

Munkakörbe tartozó feladatok:

* az angol nyelv oktatása a képzésben résztvevők számára
* vezető munkájának támogatása

Elvárások:

* jó munkabíró képesség
* pontosság, megbízható munkavégzés
* rugalmasság

A munkakör betöltésénél előnyt jelent:

* az angol nyelv oktatása során szerzett pedagógiai tapasztalat

Jelentkezés benyújtása:

A fényképpel ellátott önéletrajzot, motivációs levelet és a végzettséget igazoló okiratok másolatát elektronikusan **2021. december 15-ig** a jarorkepzo.adyliget@rokk.police.hu e-mail-címre kérjük megküldeni.

A munkakörrel kapcsolatban további tájékoztatást **Vida Róbert r. alezredes, Adyligeti Járőrképző Tagozat, tagozatparancsnoka** tud nyújtani a **38-100-**as telefonszámon.

A munkakör legkorábban **2022. január 16-tól** tölthető be. A kinevezés határozatlan idejű.

Visszajelzést minden jelentkezőknek küldünk.